(4)

Vstavijo se naslednji členi: „Člen 11a Izključitev ribolovnega napora, ki se izkorišča na nekaterih območjih, globinah ali z nekaterimi orodji 1. Ribolovni napor, ki ga izkoristi plovilo med potovanjem, država članica lahko izključi, dokler je izpolnjen eden od naslednjih pogojev : [Sprememba 9] (a) celotno ribolovno dejavnost med tem potovanjem zadevno plovilo opravlja zunaj območij razširjenosti trske, navedenih v skladu z odstavkom 2, ali (b) celotno ribolovno dejavnost med tem potovanjem zadevno plovilo izvaja v globini, večji od 300 m; ali (c) med tem potovanjem zadevno ribiško plovilo na krovu uporablja eno regulirano orodje in je to ribolovno orodje navedeno v skladu z odstavkom 2 ; če ima plovilo med ribolovnim potovanjem na krovu drugo orodje, se shrani v skladu s členom 47 Uredbe (ES) št. 1224/2009 . [Sprememba 10] 2. Na podlagi podatkov, ki jih zagotovijo države članice v skladu z odstavkom 3 in znanstvenim mnenjem, Svet določi seznam območij zunaj območij razširjenosti trske in seznam orodij s tehničnimi lastnostmi, ki omogočajo, da je ulov trsk manjši od 1,5 % celotnega ulova, izraženega v teži. Ko je orodje ali območje, ki ga predloži posamezna država članica, odobreno, ga lahko uporabljajo druge države članice. [Sprememba 11] 3. Države članice zagotovijo ustrezne podatke, da bi Komisija lahko ocenila, ali se morata območje ali orodje uvrstiti na seznam območij in seznam orodij iz odstavka 2. 4. Komisija lahko sprejme izvedbene akt, ki določajo podrobna pravila o obliki in postopku pošiljanja podatkov Komisiji iz odstavka 3. Ti izvedbeni akti se sprejmejo v skladu s postopkom iz člena 32.“ „Člen 11b Prilagoditev osnove za izračun največjega dovoljenega ribolovnega napora 1. Ribolovni napor iz člena 11a(1), ki se je uporabil za določitev osnove iz člena 12(2)(a), se v skladu s tem členom odšteje od osnove. 2. Zahtevke za prilagoditev osnove iz odstavka 1 države članice predložijo Komisiji vsako leto do 31. decembra . [Sprememba 12] 3. Prilagojene osnove se uporabijo za izračun največjega dovoljenega ribolovnega napora za zadevno skupino napora z upoštevanjem letnega odstotka prilagoditve, ki se uporablja od začetka veljavnosti načrta. 4. Ribolovni napor iz člena 11a se za zadevno skupino napora lahko izključi šele po tem, ko se največji dovoljeni ribolovni napor preračuna v skladu s tem členom. 5. Komisija lahko sprejme izvedbene akt, ki določajo podrobna pravila o obliki in postopku pošiljanja zahtevkov Komisiji iz odstavka 2. Ti izvedbeni akti se sprejmejo v skladu s postopkom iz člena 32. Člen 11c Izključitev plovil, ki sodelujejo pri poskusih popolnoma dokumentiranega ribolova 1. Ribolovni napor, ki ga je izkoristilo plovilo, ki sodeluje pri poskusih popolnoma dokumentiranega ribolova, pri katerem se ves ulov trsk, vključno z zavržki, všteje v kvoto, lahko države članice izključijo iz ureditve ribolovnega napora. 2. Kadar se uporabi odstavek 1, države članice prilagodijo največji dovoljeni ribolovni napor, določen v skladu s členom 12(1) za zadevno skupino napora. Komisija sprejme izvedbene akte, ki določajo podrobna pravila glede prilagoditve največjega dovoljenega ribolovnega napora iz prvega stavka. Ti izvedbeni akti se sprejmejo v skladu s postopkom iz člena 32. [Sprememba 13] 3. Države članice Komisijo uradno obvestijo o kakršnih koli prilagoditvah največjega dovoljenega ribolovnega napora iz odstavka 2. Uradno obvestilo vključuje podrobne podatke o plovilih, ki so izključena, in o odšteti količini ribolovnega napora na plovilo ter za vsa plovila skupaj. [Sprememba 14] 5. Komisija lahko sprejme izvedbe akte, ki določajo podrobna pravila o obliki in postopku uradnega obveščanja iz odstavka 3. Ti izvedbeni akti se sprejmejo v skladu s postopkom iz člena 32. Člen 11d Ukrepi, ki zadevajo že pridobljene izključitve [Sprememba 15] Izključitve iz ureditve ribolovnega napora, ki so veljale že pred … (6) , se še naprej uporabljajo, dokler so izpolnjeni pogoji, pod katerimi so bile te izključitve odobrene. Države članice Komisiji vsako leto pošljejo potrebne informacije, ki ji omogočajo, da ugotovi, če so ti pogoji še vedno izpolnjeni.“[Sprememba 16] (6) Datum začetka veljavnosti te uredbe. "